Man in hof ná moord op ma, dogterArgieffoto Lt.kol. Moatshe Ngoepe, woordvoerder van die polisie, het gesê Frederick Molewa (35) sal in aanhouding bly tot hy Woensdag om borg aansoek doen. Molewa is op 6 Maart in Germiston in hegtenis geneem in verband met die moord op Mary Mangena (63) en haar dogter Hermina (40). Hulle is op 3 Maart in hul huis in Sasekani buite Tzaneen doodgeskiet. Mary is op die toneel dood verklaar terwyl Hermina die volgende dag in die hospitaal oorlede is. Molewa was glo in ŉ verhouding met Mangena se jonger dogter. Sy was nie tuis ten tye van die skietery nie. Molewa en die jonger dogter het glo tot onlangs saamgewoon. Sy het glo uitgetrek nadat hulle stry gekry het.